**Դանիելե Օրսատո** (նոյեմբերի 23, 1975(1975-11-23), Մոնտեքիո Մաջորե, Վիչենցա, Վենետո, Իտալիա) իտալացի ֆուտբոլային մրցավար է։ Իր կարիերայի ընթացքում, որը տևում է երեք տասնամյակ, Օրսատոն դատեց ՈՒԵՖԱ-ի Չեմպիոնների լիգայի եզրափակիչը և մրցանակներ ստացավ ֆուտբոլի պատմության և վիճակագրության միջազգային ֆեդերացիայից։

Կարիերա
-------

Օրսատոն ՖԻՖԱ-ի մրցավար է դարձել 2010 թվականին։ Նա աշխատել է որպես մրցավար 2014 թվականի աշխարհի առաջնության ընտրական խաղերում և Եվրո-2012։

Օրսատոն դատել է ՈՒԵՖԱ-ի Չեմպիոնների լիգայի խմբային փուլի 2012/13, 2013/14 և 2014/15 թվականների հանդիպումները։

2016 թվականին Օրսատոն դատեց ՊՍՎ Էյնդհովենի և Մադրիդի «Ատլետիկոյի» միջև ՈՒԵՖԱ-ի Չեմպիոնների լիգայի 2015/16 մրցաշրջանի 16-րդ տուրի հանդիպումը։

2017 թվականի մարտի 14-ին Օրսատոն դատեց ՈՒԵՖԱ-ի Չեմպիոնների լիգայի 2016/17 մրցաշրջանի 16-րդ տուրի «Լեսթեր Սիթի»-«Սևիլիա» հանդիպումը։

2018 թվականի ապրիլի 28-ին նա դատեց Ա Սերիայի հանդիպումը Միլանի «Ինտերի» և «Յուվենտուսի» միջև, որտեղ նրա որոշ որոշումներ շատ հակասություններ առաջացրեցին, այդ թվում՝ նա երկրորդ դեղին քարտը ցույց չտվեց «Յուվենտուսի» խաղացող Միրալեմ Պյանիչին։ Ինքը՝ Օրսատոն, տարիներ անց ընդունեց իր սխալը։

2018 թվականի հուլիսի 1-ին Օրսատոն նշանակվել է վար-ի մրցավար՝ ԱԱ-2018-ի Խորվաթիա-Դանիա խաղում։

2019 թվականի փետրվարի 12-ին Օրսատոն դատեց ՈՒԵՖԱ-ի Չեմպիոնների լիգայում «Մանչեսթեր Յունայթեդի» և ՊՍԺ-ի միջև 16-րդ տուրի առաջին հանդիպումը։ Նա 10 դեղին քարտ է բաժանել (6-ը՝ «Մանչեսթեր Յունայթեդի», 4-ը՝ ՊՍԺ-ի) և 89-րդ րոպեին հեռացրել է Պոլ Պոգբային։

Օրսատոն ՈՒԵՖԱ-ի Չեմպիոնների լիգայի 2020 թվականի եզրափակչի մրցավարն էր «Պարի Սեն Ժերմենի» և Մյունխենի «Բավարիայի» միջև։

Նա նաև դատեց ՈՒԵՖԱ-ի Չեմպիոնների լիգայի 2021 թվականի կիսաեզրափակչի «Չելսի»-«Ռեալ» պատասխան հանդիպումը։

2020 թվականին Օրսատոն IFFHS-ի կողմից ճանաչվեց Այս օրացուցային տարվա լավագույն մրցավար։

2022 թվականի նոյեմբերի 20-ին Օրսատոն նշանակվել է 2022 թվականի ֆուտբոլի աշխարհի առաջնության բացման հանդիպման մրցավար հյուրընկալող երկրների՝ Քաթարի և Էկվադորի միջև։

2022 թվականի դեկտեմբերի 13-ին Օրսատոն դատեց Արգենտինայի և Խորվաթիայի հավաքականների միջև Աշխարհի առաջնության կիսաեզրափակիչ հանդիպումը, որտեղ նա քննադատության ենթարկվեց «Ոսկե գնդակի» դափնեկիր և Խորվաթիայի հավաքականի ավագ Լուկա Մոդրիչի կողմից ՝ նրան անվանելով «ամենավատ» մրցավարներից մեկը՝ իր խաղը անվանելով «աղետ»։

Ծանոթագրություն
---------------

1. ↑  «Profile». Արխիվացված է օրիգինալից 2012 թ․ օգոստոսի 17-ին. Վերցված է 2012 թ․ հոկտեմբերի 7-ին.
2. ↑  FIFA. "Italy: Referees". Retrieved on 17 May 2013.
3. ↑  FIFA. "Match Report - Moldova - Montenegro 0:1 (0:0)". 22 March 2013. Retrieved on 17 May 2013.
4. ↑  UEFA. "Georgia 1-2 Greece". 11 October 2011. Retrieved on 17 May 2013.
5. 1 2  «Palmares for Daniele Orsato». *WorldrReferee.com*. Արխիվացված է օրիգինալից 2017 թ․ մարտի 16-ին. Վերցված է 2017 թ․ մարտի 15-ին.
6. ↑  «Orsato pitará en Leicester: con él, el Sevilla ganó en Villarreal». *AS.com*. Վերցված է 2017 թ․ մարտի 15-ին.
7. ↑  «L'arbitro Orsato ammette l'errore in Inter-Juve del 2018». La Repubblica. 2021 թ․ փետրվարի 28.
8. ↑  «Referee team appointed for UEFA Champions League final in Lisbon». *UEFA*. 2020 թ․ օգոստոսի 19. Վերցված է 2020 թ․ օգոստոսի 19-ին.
9. ↑  «IFFHS». *www.iffhs.com*. Վերցված է 2021 թ․ հուլիսի 27-ին.
10. ↑  «FIFA». *www.fifa.com*. Վերցված է 2022 թ․ նոյեմբերի 21-ին.
11. ↑  «Luka Modric says referee was a 'disaster' in Croatia's World Cup loss to Argentina, wishes Lionel Messi luck». Eurosport. 2022 թ․ դեկտեմբերի 14.